text: নীলফামারীর কিশোরগঞ্জ উপজেলায় ঈদে মিলাদুন্নবী উপলক্ষে আলোচনা সভা ও দোয়া মাহফিল অনুষ্ঠিত | অবলোকন ।
  নীলফামারীর কিশোরগঞ্জ উপজেলায় ঈদে মিলাদুন্নবী উপলক্ষে আলোচনা সভা ও দোয়া মাহফিল অনুষ্ঠিত
  https://www.obolokon24.com/2019/11/kisargang_9.html
  মো: শামীম হোসেন বাবু,কিশোরগঞ্জ(নীলফামারী) সংবাদদাতা
  নীলফামারীর কিশোরগঞ্জ উপজেলায় ঈদে মিলাদুন্নবী উপলক্ষে শোভাযাত্রা, আলোচনা সভা ও দোয়া মাহফিল অনুষ্ঠিত হয়েছে।
  শনিবার বেলা ১১টার দিকে আস্তানে আজিজিয়া সিঙ্গেরগাড়ী জহুরিয়া দরবার শরীফের আয়োজনে শোভাযাত্রাটি এলাকার বিভিন্ন সড়ক প্রদক্ষিণ শেষে সিঙ্গেরগাড়ী সরকারী প্রথমিক বিদ্যালয় চত্ত্বরে আলোচনা সভায় মিলিত হয়।
  অনুষ্ঠানের প্রধান অতিথি ছিলেন কিশোরগঞ্জ উপজেলা পরিষদের চেয়ারম্যান শাহ্ মোহাম্মদ আবুল কালাম বারি পাইলট এবং প্রধান আলোচক ছিলেন শাহ্ মুহাম্মদ শামসুল আলম আজিজি মাদ্দাজিলুহুল আলীর জেষ্ঠ ছেলে পীরজাদা শাহ মোহাম্মদ গোলাম মতুর্জা।
  এসময় শাহ্ মোহাম্মদ গোলাম সাকলাইনের সভাপতিত্বে অন্যান্যের মধ্যে বক্তৃতা দেন পীরজাদা শাহ মোহাম্মদ গোলাম রব্বানী দুদু, শাহ মোহাম্মদ আব্দুল মান্নান, শাহ্ মোহাম্মদ আবু রায়হান প্রমুখ।
  এলাকাবাসী ছাড়াও উত্তরাঞ্চলের সিরাজগঞ্জ, জয়পুরহাট, গাইবান্ধা বগুড়া থেকে আগত দুই সহস্রাধিক অনুসারীর অংশগ্রহনে সেখানে দোয়া মাহফিল শেষে তবারক বিতরণ করা হয়।
  পীরজাদা শাহ মোহাম্মদ গোলাম মতুর্জা জানান, বাৎসরিক ওরস শরীফ ছাড়াও প্রতিবছর ঈদে মিলাদুন্নবী উপলক্ষে ওই দরবার শরীফের আয়োজনে আলোচনা সভা, দোয়া মাহফিলের আয়োজন করা হয়। আগামী ১৭ জানুয়ারী শুক্রবার জুম্মার নামাজের মধ্য দিয়ে এবারের তিন দিনের ওরস শরীফ শরু হবে।